પહાડી વિસ્તારમાં બરફવર્ષા થતાં અને કાશ્મીર ખીણમાં ઠંડીનો પારો સતત શૂન્ય ડિગ્રીથી નીચે રહેતાં કાતિલ ઠંડીમાં તીવ્ર વધારો થતાં દાલ સરોવર થીજી ગયું છે, જેના કારણે હાલ આ વિસ્તાર સૂમસામ જોવા મળી રહ્યો છે. હવામાન વિભાગની આગાહી છે કે આગામી દિવસોમાં હજુ પણ ઠંડી વધશે. રાત્રિના સમયે શ્રીનગરમાં તાપમાન માઈનસ 6.5 ડિગ્રી સુધી ઘટી જાય છે, જે આ સિઝનનું સૌથી નીચું તાપમાન છે, જોકે આ દરમિયાન બરફવર્ષા નહિ, આકરી ઠંડી પડી રહી છે, જેના કારણે લોકોના ઘરમાં રહેલા નળ જામી ગયા છે. બીજી તરફ કાશ્મીર વિસ્તારમાં હાલ 12 થી 16 કલાકનો વીજકાપ રહે છે, જેના કારણે લોકો પરેશાનીમાં મુકાઈ ગયા છે.